Chinese vlug weg vir ebola | Die Vryburger
Chinese vlug weg vir ebola
Die Voortrekkermonument (VTM) word aansienlik minder besoek sedert die uitbreek van ebola, sê 'n woordvoerder van die Monument.
Sonja Lombard, die Besturende Direkteur van die wêreldbekende Voortrekkermonument in Pretoria, sê dat Chinese besoekers met soveel as 90% gedaal het uit vrees vir besmetting deur die ebola-virus.
Volgens haar kan die Chinese nie onderskei tussen die besmette Wes-Afrika, en Suid-Afrika nie.
Sowat 25% van alle besoekers aan die Monument is Chinese, en in die gewone gang van sake besoek sowat 50% van alle Chinese toeriste na Suid-Afrika, die Voortrekkermonument.
Die VTM se webblad is ook in Chinees vertaal, wat verklaar waarom so baie toeriste uit China besoeke bring by die monument.
Besoekers uit Europa neem jaarliks toe, en vanjaar is 'besonder baie mense uit die Europese lande ontvang.
Lombard sê die VTM het verlede jaar nie die volle bedrag van die Departement Kuns en Kultuur ontvang wat aan hulle toegesê is nie, en R359,000 is nog steeds uitstaande terwyl die jaar 2014 al vêr gevorder het.
Sy wys daarop dat die Departement se nalatigheid om hulle verantwoordelikheid na te kom teenoor VTM, asook die dalende getal besoekers sal meebring dat 'n verwagte verlies van sowat 30% getoon sal word.
One thought on "Chinese vlug weg vir ebola"
Adam Willemse October 28, 2014 at 12:27 pm
Die Chinese kan daarop gewys word dat Ebola nie werklik 'n gevaar inhou nie, maar sy kans om vermoor te word in Suid Afrika is heelwat groter. Die moord op blanke boere blyk so winsgewend te wees, en met die blykbare passiewe polisieoptrede in gedagte, dat daar nou ook na ander bronne van maklike verkryging van iets begeerliks gekyk word. Vyftig per dag is 'n groter kans as om die lotto te wen.